सामाजिक बुराइयों के खात्मे को जनचेतना शिविर
तलवाड़ा | पंजाबस्टेट एड्स कंट्रोल सोसायटी के दिशा निर्देश में स्वयंसेवी संस्था शबनम यूथ एंड स्पोर्ट्स क्लब द्वारा मुकेरियां उपमंडल में क्रिसमस दिवस की पूर्व संध्या पर जनचेतना शिविर का आयोजन किया गया। कार्यक्रम की अध्यक्षता प्रोजेक्ट डायरेक्टर प्रवीन कुमार द्वारा की गई। उन्होंने कहा कि त्यौहार हमें जीवन में सामाजिक सदभाव सिखाते हैं। हमें त्योहारों के अवसर पर सामाजिक बुराइयों की समाप्ति के किए प्रयास करना चाहिए। आईसीटीसी कौंसलर अमनदीप सिंह ने कहा कि एड्स एक जानलेवा और घातक रोग है। रिटायर्ड एसएमओ एवं गुप्त रोग तथा स्किन स्पेशलिस्ट डॉ. पूर्ण चंद ने अपने सन्देश में कहा कि गुप्त रोगों के लक्ष्ण पाए जाने पर तुरंत इलाज करवाना चाहिए। प्रोजैक्ट मैनेजर सुदेश ने कहा कि नशा एक सामाजिक अभिशाप है, इससे हमेशा दूर रहना चाहिए। प्रंकुश ने कहा कि हमेशा डिस्पोजेबल नीडल एवं सिरिंज का ही इस्तेमाल करना चाहिए। इस मौके आउटरीच ऑफिसर रवीना, राकेश कुमार तथा सरोज,बाला पूजा, दिनेश, कुमार बबली, सोनू, सुनील,कुमार सतिदर सिंह आदि गणमान्य व्यक्ति भी उपस्थित थे। इस अवसर पर कौंसलर ज्योति ने उपस्थित लोगों में एड्स बारे फैली भ्रांतियों का निवारण भी किया।
hin_Deva hin_Deva